**Produktion i Danmark – En teknologisk øjenåbner**

Det nationale projekt, Produktion i Danmark, blev søsat af Styrelsen for Forskning og Innovation i 2013 og varetages af de to GTS-Institutter, Teknologisk Institut og Force Technology.

Produktion i Danmark har til formål at synliggøre, hvordan eksisterende state-of-the-art teknologier kan være et springbræt for små og mellemstore produktionsvirksomheders innovationsindsats, styrke deres konkurrenceevne og skabe flere jobs.

Det er sjældent nemt for en mindre eller mellemstor virksomhed at investere i ny teknologi uden at have sikkerhed for, at det er den rigtige teknologi og at pengene er godt investeret. På Produktion i Danmark har mere end 260 virksomheder fået viden om, set, afprøvet eller implementere ny teknologi. For virksomhederne betyder det, at vejen til viden og ny teknologi både er kortere og billigere, end den ville have været på egen hånd.

De teknologier, der præsenteres på Produktion i Danmark findes inden for seks overordnede temaer. Temaerne er lasersvejseprocesser, avanceret materiale – og procesteknologi, digitalisering og automatisering, digitaliseret dokumentation og kvalitet, ressourceproduktivitet og menneskelige aspekter i produktionssystemer.

Produktion i Danmark løber frem til udgangen af 2015 og danske virksomheder har altså stadigvæk mulighed for at drage nytte af de mange tilbud på projektet.

Læs mere på Produktion i Danmarks hjemmeside [www.produktiondanmark.dk](http://www.produktiondanmark.dk)

Kontakt projektleder på Teknologisk Institut, Jan Harry Hales, på jhhs@teknologisk.dk / 72 20 27 56